ક્રૂડ ઓઈલના ઊંચા ભાવથી વૃદ્ધિ સામે જોખમ: મૂડીઝ - NGS Business
ક્રૂડ ઓઈલના ઊંચા ભાવથી વૃદ્ધિ સામે જોખમ: મૂડીઝ-ઈકોનોમી-દેશ વિદેશ-Economic Times Gujarati
ક્રૂડ ઓઈલના ઊંચા ભાવથી વૃદ્ધિ સામે જોખમ: મૂડીઝ
5 Jul 2018, 1239 hrs IST, PTI
નવી દિલ્હી:ક્રૂડ ઓઈલની ઊંચી કિંમતથી ભારતની વૃદ્ધિ સામે ચાવીરૂપ જોખમ છે પરંતુ પેટ્રોલ તથા ડીઝલમાં સબસિડીની સુધારણા કરવામાં આવી છે તેના કારણે સોવરિન ક્રેડિટ પ્રોફાઇલ પરનું જોખમ નાબુદ થયું છે, તેમ મૂડીઝ ઈન્વેસ્ટર્સ સર્વિસે બુધવારે જણાવ્યું હતું.
પાછલા મહિને સિંગાપોર તથા મુંબઈમાં મૂડીઝ દ્વારા 175 રોકાણકારોનો માર્કેટ પોલ હાથ ધરવામાં આવ્યો હતો. આ ઉપરાંત તેની સહયોગી ICRA દ્વારા 175 પર માર્કેટ પોલ હાથ ધરવામાં આવ્યો હતો. તે પ્રમાણે રોકાણકારોને ક્રૂડ ઓઈલની ઊંચી કિંમત વૃદ્ધિ સામે ચાવીરૂપ જોખમ જણાઇ હતી અને જણાવ્યું હતું કે, 3.3 ટકા રાજકોષિય ખાધ સિદ્ધ કરવામાં જોખમ છે.
રોકાણકારોએ એમ પણ જણાવ્યું હતું કે, બેન્કો આયોજન પ્રમાણે મૂડી ઊભી કરવા સક્ષમ બની નથી તે જોતાં સરકારનું પીએસબી રિકેપિટલાઇઝેશન પેકેજ પુરતું નથી. અહેવાલમાં મૂડીઝે જણાવ્યું હતું કે, સર્વેક્ષણમાં જવાબ આપનારાઓના મતની જેમ જ અમે પણ ઓઈલના ઊંચા ભાવને વૃદ્ધિ સામે જોખમ તરીકે ગણીએ છીએ, પરંતુ પેટ્રોલિયમ તથા ડીઝલ ઈંધણમાં સબસિડીને લગતી સુધારણાના કારણે તાજેતરના વર્ષોમાં ઓઈલના કારણે સોવરિન ક્રેડિટ પ્રોફાઇલ પરનું જોખમ નાબુદ થયું છે, કારણ કે ફક્ત લિક્વિફાઇડ પેટ્રોલિયમ ગેસ તથા કેરોસિન જ સબસિડાઈઝ રહ્યા છે.
રેટિંગ એજન્સીએ જણાવ્યું હતું કે, તેઓ ઓઈલની કિંમત લાંબા ગાળા માટે વધારે ઊંચી જળવાય તેવી અપેક્ષા રાખતાં નથી પરંતુ આ સંભાવના ડાઉનસાઇડ જોખમ જળવાઇ રહે છે. ઉલ્લેખનિય છે કે ગયા એપ્રિલમાં ક્રૂડની ભારતીય બાસ્કેટની કિંમત બેરલદીઠ 66 ડોલર હતી તે હાલમાં બેરલદીઠ 75 ડોલરની આસપાસ પહોંચી છે.
જાહેર ક્ષેત્રની બેન્કો માટે રિકેપિટલાઈઝેશન યોજનાના સંદર્ભમાં મૂડીઝે જણાવ્યું હતું કે અમે અપેક્ષા રાખીએ છીએ કે નિયમનકાર પ્રમાણે લઘુતમ મૂડીની જરૂરીયાતને પહોંચી વળવા માટે રિકેપિટલાઈઝેશન પેકેજ પુરતું છે પરંતુ તે ક્રેડિટ ગ્રોથને ટેકો આપવા માટે અપુરતું છે.
તેણે વધુમાં જણાવ્યું હતું કે, સરકારના રિકેપિટલાઈઝેશનના પગલાં અન્વયે કરવામાં આવેલા આયોજન પ્રમાણે બેન્કો નવી મૂડી ઊભી કરી શકી નથી. પોલમાં ભાગ લેનારાઓએ તરફેણ કરી હતી કે સરકાર દ્વારા તાજેતરમાં જાહેરાતો કરવામાં આવી હતી તેની લાઇનમાં હાલમાં 27 જાહેર ક્ષેત્રની બેન્કો છે તેનું કન્સોલિડેશન કરીને પાંચથી દસ કરવામાં આવે.
પાછલા વર્ષે ઓક્ટોબર મહિનામાં સરકારે પીએસયુ બેન્કો માટે ₹2.11 લાખ કરોડની રિકેપિટલાઈઝેશન યોજના જાહેર કરી હતી. તેમાંથી ₹1.35 લાખ કરોડ રિકેપિટલાઈઝેશન બોન્ડના વેચાણમાંથી આવશે. બાકીના ₹76,000 કરોડ બજેટરી ફા‌ળવણીઓ દ્વારા તથા બેન્કો દ્વારા બજારમાંથી ભંડોળ ઊભું કરીને ઊભા કરવાના છે.
જોકે, રાજકોષીય ખાધના લક્ષ્યાંકને સિદ્ધ કરવો એ ચિંતાની બાબત છે તેવા રોકાણકારોના મતથી વિપરીત મૂડીઝે જણાવ્યું હતું કે તે અપેક્ષા રાખે છે કે સરકાર માર્ચ 2019માં પૂર્ણ થતા ચાલુ નાણાકીય વર્ષ માટેના તેના લક્ષ્યને પૂર્ણ કરી શકશે.
એજન્સીએ જણાવ્યું હતું કે, જ્યારે અંદાજિત આવક તથા ખર્ચના લક્ષ્ય એમ બન્નેને સિદ્ધ કરવામાં જોખમ જોઈ રહ્યા છીએ ત્યારે અમારા મતે સરકાર કોઈપણ સંભવિત સ્લિપેજતી બચવા માટે ભૂતકાળના વર્ષોની માફક મૂડી ખર્ચના આયોજનમાં કાપ મુકે તેવી શક્યતા છે.
64865993